מיכאל ירושלמי

מיכאל (מיקי) ירושלמי (נולד ב-1947) הוא איש עסקים ישראלי, פילנתרופ ויו"ר של תיאטרון אורנה פורת לילדים ולנוער. מיכאל (מיקי) ירושלמי, נולד בתל אביב לדוד ואילנה ירושלמי. לירושלמי יש אחות צעירה ממנו, אורנה. אחיו ירון נהרג בעת שירותו הצבאי בגדוד צנחנים 890 בשנת 1969, במסגרת מלחמת ההתשה. ירושלמי למד בבית ספר יסודי הכרמל ובבית ספר "תיכון חדש". לאחר שירותו הצבאי, נסע לבריטניה, למד ניהול טקסטיל באוניברסיטת לידס ועבד במרקס אנד ספנסר. לאחר חזרתו ארצה עבד במפעל טקסטיל משפחתי כמנהל ייצור ומאז 1990 הוא מנכ"ל המפעל, תעשיות בצלאל ירושלמי ובנו (1985) בע"מ. לחברה מפעל באזור התעשייה ברקן, והיא מייצרת חבלים, רשתות, ברזנטים וכדומה. ירושלמי אב לשתי בנות, וסבא לנכדים. בת זוגו של ירושלמי היא השרה לשעבר לימור לבנת. בשנת 1980 הצטרף ירושלמי לקבוצת יוצרים, שחקנים ובמאים בראשותם של עודד קוטלר ונועה צ'לטון שהקימו את המרכז התיאטרוני בנווה צדק. יעודו של המרכז היה להקים את ה"אוף ברודוויי" הראשון בישראל, תיאטרון שוליים, פרינג', ששם לעצמו למטרה להביא לקהלים הרבים והשונים את המושג תיאטרון חברתי.על חורבות בית הספר הראשון לבנות בשכונת נווה צדק, בניין שניטש ונעזב בתחילת שנות החמישים של המאה הקודמת והיה מקום מושבם של נרקומנים וחסרי בית, הקימה ושיפצה משפחת ירושלמי בתחילת שנות התשעים אולם הצגות וחדרי חזרות. הבניין נקרא על שם הצנחן ירון ירושלמי (אחיו, שנהרג במלחמת ההתשה). .במשך השנים, שיפצה משפחת ירושלמי את הבניין והאולם מספר פעמים. החל משנת 1993 ועד שנת 2016 שימשו האולם וחדרי החזרות את תיאטרון אורנה פורת לילדים ולנוער בפעילותו השוטפת. תיאטרון אורנה פורת לילדים ולנוער הוקם ב-1970 על ידי השחקנית אורנה פורת בשיתוף עם שר החינוך יגאל אלון במטרה לקרב את הילדים והנוער לעולם התרבות והתיאטרון. בראשית שנות ה-90 פשט התיאטרון את הרגל וסגר את שעריו. ירושלמי צורף להנהלה ציבורית חדשה אשר מטרתה הייתה לשקם ולהקים את התיאטרון. ב-1995 נבחר ירושלמי לכהן כיו"ר ההנהלה הציבורית, ובתפקיד זה הוא מכהן עד היום (2023). בתקופה כהונת ירושלמי בתפקיד, עבר עולם התיאטרון לילדים מהפך. תיאטרון אורנה פורת היה הראשון שהעביר את הצגות הילדים מאולמי התעמלות להיכלי תרבות עם תפאורה, תאורה ועולם תיאטרוני מלא. התיאטרון גדל והלך במשך השנים ומקיים כבר שנים ארוכות סדנאות בכל רחבי הארץ, ומפעל מנויים משגשג. התיאטרון מעלה מדי שנה כ-3000 הצגות מדן ועד אילת, והשנה זכה ברוב הפרסים להצגות ילדים. ירושלמי ומשפחתו תורמים מדי שנה לקיומם של שני פסטיבלים גדולים שהפכו למסורת בפורים ובסוכות, ע"ש הצנחן ירון ירושלמי. כמו כן הם תורמים מדי שנה מלגות לעידוד יוצרים צעירים. במהלך השנים כיהן ירושלמי, בין השאר, בתפקידים הבאים: מ"מ יו"ר קרן תל אביב. יו"ר הוועדה לאומנות אחרת במשכן לאמנויות הבמה בתל אביב, ויו"ר ועדת הכספים של המשכן יו"ר "בית צבי" ברמת גן יו"ר המועצה הציבורית בתאטרון מחול ענבל יו"ר ועדת הכספים סינמטק תל אביב יו"ר ועדת התרבות ב"שותפות תל אביב לוס אנג'לס" – חבר המועצה הציבורית של להקת בת שבע. בשנת 2018 זכה ירושלמי בתואר יקיר העיר תל אביב. בשנת 2022 זכה ירושלמי בפרס מפעל חיים של איגוד אמני ישראל – אמ"י. תמי פרנפס, מיכאל(מיקי) ירושלמי ביוגרפיה, ‏4.4.2023 קורות החיים של ירון ירושלמי, באתר "יזכור" של משרד הביטחון ירושלמי – מחברים קצוות עירית תל-אביב, יקירי העיר תל-אביב-יפו תשע"ח 2018 צבי זרחיה, בן זוגה של לימור לבנת תורם לשלי יחימוביץ', באתר TheMarker‏, 12 ביוני 2011 מיקי ירושלמי מקבל פרס מפעל חיים מטעם א.מ.י - איגוד אמני ישראל, סרטון בערוץ "תיאטרון אורנה פורת לילדים ונוער", באתר יוטיוב (אורך: 06:42) מיקי ירושלמי וחנה לויט | אנחנו יוצרים תיאטרון ילדים, סרטון בערוץ "תיאטרון אורנה פורת לילדים ונוער", באתר יוטיוב (אורך: 02:05) רדיו מהות החיים, לקראת פסטיבל ירון ירושלמי ה-9, ‏6.10.2014 וועד המנהל ומועצת הקרן, ‏2021